Νάσβιλ ΣΚ

Η **Νάσβιλ Σόκερ Κλαμπ** (αγγλικά: *Nashville Soccer Club*, *Nashville SC*) είναι Αμερικανικός επαγγελματικός ποδοσφαιρικός σύλλογος που εδρεύει στο  Νάσβιλ του Τενεσί. Ο σύλλογος ξεκίνησε να αγωνίζεται στο MLS το 2020 ως συνέχεια της ομώνυμης ομάδας που αγωνιζόταν στο  USL (δεύτερη κατηγορία, πίσω από το MLS) και η έδρα της ομάδας είναι το Τζεόντις Παρκ. Το μεγαλύτερο μέρος των μετοχών του συλλόγου ανήκει στον Τζον Ίνγκραμ, ιδιοκτήτη των Βιομηχανιών Ίνγκραμ, ενώ το υπόλοιπο μέρος ανήκει σε επενδυτές, όπως τα αδέρφια Γιάννης, Θανάσης, Κώστας και Άλεξ Αντετοκούνμπο και εν μέρει ιδιοκτήτες όπως την οικογένεια Τέρνερ των Dollar General Stores.

## Ιστορία
### Το ποδόσφαιρο στο Νάσβιλ
Πριν την ίδρυση της ομάδας του MLS του Νάσβιλ, στην πόλη υπήρχαν πολλές ποδοσφαιρικές ομάδες που μετείχαν στις κατώτερες κατηγορίες του Αμερικανικού ποδοσφαίρου. Οι πιο χαρακτηριστικές από αυτές τις ομάδες ήταν οι Νάσβιλ Μέτρος την περίοδο 1989-2012 και η Νάσβιλ ΦΚ, που αγωνίστηκε στην ημιεπαγγελματική Νάσιοναλ Πρέμιερ Σόκερ Λιγκ (αγγλικά: National Premier Soccer League, NPSL) από το 2013 μέχρι το 2016. Η πόλη είναι επίσης η έδρα δύο κολλεγιακών ομάδων που αγωνίζονται στην NCAA Ντιβίζιον I (αγγλικά: NCAA Division I) την κορυφαία κατηγορία κολλεγιακού ποδοσφαίρου στις ΗΠΑ, τους Μπέλμοντ Μπρούινς και τους Λίπσκομπ Μπίσονς. Οι Βάντερμπιλντ Κομορόντες επίσης αγωνίζονταν στην ίδια κατηγορία, μέχρι την διάλυση της ομάδας το 2005. Πριν την ύπαρξη αυτών των ομάδων, οι Νάσβιλ Ντάιαμοντς αγωνίστηκαν στην τότε δεύτερη κατηγορία, την Αμέρικαν Σόκερ Λιγκ για μια σεζόν το 1982.

Η ομάδα του NPSL, η Νάσβιλ ΦΚ, ιδρύθηκε από μια ομάδα ατόμων που είχαν ως στόχο να ιδρύσουν μια ομάδα ιδιοκτησίας των φιλάθλων. Ο Κρις Τζόουνς, ο πρόεδρος της Νάσβιλ ΦΚ, δήλωσε πως η ύπαρξη ομάδων ιδιοκτησίας των φιλάθλων ήταν η έμπνευση για την ίδρυση της ΝΦΚ, με πιο χαρακτηριστικό παράδειγμα την αγγλική ομάδα ΦΚ Γιουνάιτεντ του Μάντσεστερ. Τον Φεβρουάριο του 2014, η ομάδα συγχωνεύτηκε με την Νάσβιλ Άτλας ΦΚ για να δημιουργήσουν έναν μόνο σύλλογο για την σεζόν 2014 του NPSL. Ο σύλλογος είχε δύο ομάδες που συμμετείχαν στην Μιντλ Τενεσί Σόκερ Αλάιανς, η μεγαλύτερη κατηγορία ενηλίκων του Νάσβιλ, και συνεργαζόταν με την Ομοσπονδία Σόκερ της Πολιτείας του Τενεσί (αγγλικά: Tennessee State Soccer Association, TSSA), μια οργάνωση με πάνω από 20.000 εγγεγραμμένους παίκτες στην περιοχή του Κεντρικού Τενεσί μόνο. Ο σύλλογος χρησιμοποίησε ως γήπεδο του το Στάδιο Βάντερμπιλντ (σημερινό Στάδιο FirstBank). Ο σύλλογος του NPSL είχε φιλοδοξίες να ανέβει τις κατηγορίες του Αμερικανικού ποδοσφαίρου, με τον στόχο να ήταν η είσοδος στην Γιουνάιτεντ Σόκερ Λιγκ (ΓΣΛ, την σημερινή ΓΣΛ Τσάμπιονσιπ) μέχρι το 2017, και μετά να ανέβει στην δεύτερη κατηγορία της Βόρειας Αμέρικαν Σόκερ Λιγκ μέχρι το 2020. Ωστόσο, το 2016, η ΓΣΛ έδωσε άδεια συμμετοχής σε διαφορετική ιδιοκτησιακή ομάδα στο Νάσβιλ. Εν τέλει η Νάσβιλ ΦΚ πούλησε το όνομα, το λογότυπο, και τα επίσημα χρώματα της στην νέα ομάδα του ΓΣΛ, η οποία έγινε γνωστή ως Νάσβιλ ΣΚ, με αντάλλαγμα ένα 1% των μετοχών της νέας ομάδας και δικαίωμα ψήφου στο Διοικητικό Συμβούλιο.

Η δημιουργία του συλλόγου ανακοινώθηκε στις 19 Μαΐου 2016. Η ομάδα ιδιοκτησίας περιελάμβανε τον Ντέιβιντ Ντιλ, τον πρόεδρο και επικεφαλής επιχειρησιακό διευθυντή της LifePoint Health Κρίστοφερ Ρέντχεϊτζ, τον συνιδρυτή ProviderTrust, μια εταιρία λογισμικού υγειονομικής περίθαλψης, και πρώην επαγγελματία ποδοσφαιριστή και τον Μάρκους Γουίτνεϊ, πρόεδρο της Jumpstart Foundry, ενός ταμείου για την καινοτομία στην υγειονομική περίθαλψη, και πρώην πρόεδρο της Νάσβιλ ΦΚ, την υπάρχουσα ερασιτεχνική ομάδα της πόλης.

### Άδεια συμμετοχής στο MLS
Τον Αύγουστο του 2016, μια ομάδα σημαντικών επιχειρηματιών από αρκετές μεγάλες επιχειρήσεις της πόλης του Νάσβιλ, δημιούργησαν την Οργανωτική Επιτροπή MLS του Νάσβιλ και ξεκίνησαν προσπάθειες για εξασφάλιση χρηματοδότησης για την δημιουργία γηπέδου προδιαγραφών του MLS. Η ομάδα, υπό την ηγεσία του Μπιλ Χάγκερτι, στόχευε στην άμεση δημιουργία ομάδας του MLS παρά την σταδιακή άνοδο στο MLS από τις υπόλοιπες κατηγορίες. Η ομάδα υποστήριζε πλήρως την τότε πρόσφατη νέα ομάδα του ΓΣΛ, τη Νάσβιλ ΣΚ, η οποία ξεκίνησε να αγωνίζεται το 2018. Και οι δύο πλευρές υποστήριζαν η μία την άλλη για το κοινό τους όραμα, την επέκταση του ποδοσφαίρου στο Τενεσί. Τον Οκτώβριο του 2017, η ομάδα αποκάλυψε τα σχέδια της για την κατασκευή σταδίου κόστους 275 εκατ. δολαρίων και το πρότζεκτ εκ νέου ανάπτυξης, το οποίο εγκρίθηκε από την πόλη τον Νοέμβριο.

Η επίσημη διαδικασία για την έκδοση άδειας συμμετοχής στο MLS για ομάδα από το Νάσβιλ ξεκίνησε τον Ιανουάριο του 2017. Στις 4 Μαρτίου 2017, ο επιχειρηματίας Τζον Ίνγκραμ, υπό την εταιρική ονομασία Nashville Holdings LLC, αγόρασε το πλειοψηφικό πακέτο μετοχών της DMD Soccer, την ιδιοκτησιακή ομάδα της Νάσβιλ ΣΚ. Επίσης, ο Ίνγκραμ ήταν αυτός που κινούσε τις διαδικασίες για την συμμετοχή ομάδας του Νάσβιλ στο MLS, ενώ η συνεργασία που δημιουργήθηκε μεταξύ του Ίνγκραμ και της Νάσβιλ ΣΚ ήταν μια προσπάθεια παρουσίασης ενός κοινού μετώπου στο MLS, καθώς το Νάσβιλ επιλέχθηκε για τις 10 τελικές πόλεις στις οποίες θα δινόταν 4 άδειες συμμετοχής για ομάδες με έδρα αυτές τις πόλεις.

Ο Γκάρι Σμιθ, που οδήγησε τους Κολοράντο Ράπιντς στην κατάκτηση του MLS Cup το 2010, προσλήφθηκε στην θέση του προπονητή και του τεχνικού διευθυντή στις 12 Απριλίου 2017. Τον Αύγουστο του 2017, οι Μαρκ Γουίλφ, Ζίγκι Γουίλφ και Λέοναρντ Γουίλφ έγιναν επενδυτές στην υπό δημιουργία ομάδα. Οι Γουίλφς, οι ιδιοκτήτες των Μινεσότα Βίκινγκς που αγωνίζονται στο NFL, είχαν προηγουμένως στηρίξει την προσπάθεια δημιουργίας ομάδας του MLS με έδρα την Μινεάπολις, η οποία όμως εγκαταλήφθηκε.

Το MLS επισήμως έδωσε άδεια συμμετοχής για ποδοσφαιρική ομάδα με έδρα το Νάσβιλ στις 20 Δεκεμβρίου 2017, ανακοινώνοντας ότι θα ενταχθεί στο πρωτάθλημα το 2020.

Στις 10 Φεβρουαρίου 2018, η Νάσβιλ ΣΚ αγωνίστηκε στο πρώτο της παιχνίδι ως ομάδα του MLS, σε φιλικό προετοιμασίας απέναντι στην Ατλάντα Γιουνάιτεντ ΦΚ. Στον αγώνα ο οποίος έγινε κάτω από βροχερές συνθήκες και τον παρακολούθησαν 9.059 θεατές, η Νάσβιλ ηττήθηκε από την Ατλάντα με 3–1.
Στις 21 Μαΐου 2018, ο Ίαν Άιρ ανακοινώθηκε ως ο νέος διευθύνων σύμβουλος του συλλόγου. Στις 30 Οκτωβρίου 2018, ο Μάικ Τζέικομπς ανακοινώθηκε ως ο νέος γενικός διευθυντής του συλλόγου.

Στις 20 Φεβρουαρίου 2019, οι υπεύθυνοι του συλλόγου ανακοίνωσαν πως ο σύλλογος που θα αγωνιστεί στο MLS θα διατηρήσει το όνομα Νάσβιλ Σόκερ Κλαμπ που χρησιμοποιούσε και η ομάδα που αγωνιζόταν στην ΓΣΛ Τσάμπιονσιπ.

### Εναρκτήρια σεζόν
Το πρώτο παιχνίδι της Νάσβιλ ΣΚ στο MLS διεξήχθη στις 29 Φεβρουαρίου 2020, με τον σύλλογο να φιλοξενεί την Ατλάντα Γιουνάιτεντ ΦΚ στο Στάδιο Νισσάν. Ο αγώνας διεξήχθη μπροστά στην παρουσία 59.069 φιλάθλων, κάνοντας τον τον ποδοσφαιρικό αγώνα με τους περισσότερους θεατές που έχει διεξαχθεί στο Τενεσί. Ο Γουόκερ Ζίμερμαν σκόραρε το πρώτο γκολ στην ιστορία της ομάδας σε αυτόν τον αγώνα, που έληξε με ήττα με 2–1. Η εναρκτήρια σεζόν του συλλόγου διακόπηκε στις 12 Μαρτίου 2020, μετά από μόλις δύο παιχνίδια όταν το MLS διέξοψε την σεζόν για τριάντα μέρες λόγω της Πανδημίας του COVID-19, με την διακοπή να επεκτείνεται αργότερα μέχρι τις 10 Μαΐου 2020. Στις 10 Ιουνίου, το MLS ανακοίνωε την επανέναρξη της σεζόν με την μορφή τουρνουά, υπο την ονομασία **MLS is Back Tournament**, αλλά ο σύλλογος δεν μπορούσε να συμμετάσχει λόγω των πολλών κρουσμάτων COVID-19 στην ομάδα. Το επόμενο παιχνίδι της ομάδας διεξήχθη στις 12 Αυγούστου, στο οποίο κέρδισε την ΦΚ Ντάλας, την πρώτη της νίκη στο MLS στην ιστορία της. Η Νάσβιλ ΣΚ τελείωσε την κανονική διάρκεια της σεζόν 2020 με ρεκόρ 8–8–7 και 32 βαθμούς. Προκρίθηκε στα πλέι-οφ του MLS Cup μέσω του γύρου πλέι-ιν κερδίζοντας την Ίντερ Μαϊάμι με 3–0 πριν αποκλείσει την Τορόντο ΦΚ με 1–0 στον πρώτο γύρο. Η Νάσβιλ έφτασε μέχρι τα Ημιτελικά της Ανατολικής Περιφέρειας όπου ηττήθηκε με 2–0 από την Κολόμπους Κρου, την μετέπειτα πρωταθλήτρια του MLS εκείνης της σεζόν.

## Σήμα ομάδας και χρώματα
Τα κύρια χρώματα της Νάσβιλ ΣΚ είναι το ηλεκτρικό χρυσό και το ακουστικό μπλε, τα οποία παραπέμπουν στην σημαία της πόλης του Νάσβιλ. Το σήμα του συλλόγου είναι ένα χρυσό οκτάγωνο με το μονόγραμμα "N" και αρκετές μπλε κάθετες ράβδους. Οι κάθετες ράβδοι επιλέχθηκαν για να αντπροσωπεύουν τους ήχους και τις δονήσεις που προκαλεί, αναφερόμενοι στην πλούσια μουσική ιστορία της πόλης.

### Χορηγοί

## Γήπεδο
Η έδρα της ομάδας είναι το Τζεόντις Παρκ, ένα γήπεδο ποδοσφαίρου χωρητικότητας 30.000 θέσεων στα Νάσβιλ Φέργκραουντς. Το στάδιο αξίας 275 εκατ. δολαρίων χρηματοδοτήθηκε κυρίως από εισοδηματικά ομόλογα από την δημοτική αρχή του Νάσβιλ, έπειτα από συμφωνία με το Μητροπολιτικό Συμβούλιο του Νάσβιλ που εγκρίθηκε το Νοέμβριο του 2017. Το σμυβούλιο ενέκρινε την κατασκευή του σταδίου στις 4 Σεπτεμβρίου 2018, με 31 υπέρ και 8 κατά και με την αίθουσα να είναι γεμάτη με κόσμο κατά την διάρκεια της ψηφοφορίας. Μια πρόταση να τεθεί το εν λόγω σχέδιο σε δημοψήφισμα με βάση την "μερική χρηματοδότηση" της δημοτικής αρχής απορρίφθηκε από το συμβούλιο, με 25 ψήφους υπέρ (της απόρριψης του δημοψηφίσματος) και 12 κατά (υπέρ της διεξαγωγής).

Τον Ιανουάριο του 2019, ο Τζον Ρόουζ, βουλευτής από την περιοχή του Κούκβιλ οδήγησε την ΜΚΟ που διαχειρίζεται την Έκθεση της Πολιτείας του Τενεσί να μηνύσει την ομάδα για να σταματήσει την κατασκευή του γηπέδου, ισχυριζόμενοι ότι το στάδιο δεν θα άφηνε τον απαιτούμενο χώρο που χρειάζεται για την πλήρη λειτουργία της έκθεσης. Ωστόσο, τον αμέσως επόμενο μήνα, ο Ρόουζ και η ΜΚΟ απέσυραν τη μήνυση δηλώνοντας πως οι εκπρόσωποι της δημοτικής αρχής δεν θα συναντούσαν του εκπροσώπους της ΜΚΟ όσο η μήνυση εκκρεμούσε ακόμη. Η κατεδάφιση στα Φέργκραουντς ξεκίνησε τον Μάρτιο του 2020.

Η συμφωνία για το στάδιο και τις λεπτομέρειες χρηματοδότησης του τροποποιηθηκαν στις 13 Φεβρουαρίου 2020, με την βοήθεια του δημάρχου του Νάσβιλ Τζον Κούπερ ώστε το στάδιο να κατασκευαστεί με πλήρης ιδιωτική χρηματοδότηση και με την ομάδα να χρηματοδοτήσει βελτιώσεις υποδομών στην ευρύτερη περιοχή ύψους 19 εκατ. δολαρίων.

Η Νάσβιλ για τις δύο πρώτες της σεζόν, χρησιμοποίησε ως έδρα της το Στάδιο Νισάν, που ανήκει στην πόλη του Νάσβιλ και χρησιμοποιείται από τον κύριο ενοικιαστή του: τους Τενεσί Τάιτανς που αγωνίζονται στο NFL. Λόγω της Πανδημίας του COVID-19, υπήρξε μειωμένη χωρητικότητα κατά την διάρκεια που χρησιμοποιούσαν το στάδιο ως έδρα τους.

## Παίκτες και επιτελείο

### Σημερινό ρόστερ

### Τεχνικό επιτελείο

## Στατιστικά ομάδας

;Ακρωνύμια

* Μέιτζορ Λιγκ Σόκερ (MLS) – Η πρώτη κατηγορία του Αμερικανικού ποδοσφαίρου, δημιουργήθηκε το 1996.
* ΓΣΛ Τσάμπιονσιπ (ΓΣΛ) – Η δεύτερη κατηγορία του Αμερικανικού ποδοσφαίρου, δημιουργήθηκε το 2010 και προηγουμένως ήταν γνωστή ως ΓΣΛ και ΓΣΛ Προ. Η Τσάμπιονσιπ ήταν η τρίτη κατηγορία του Αμερικανικού ποδοσφαίρου από την ημέρα ίδρυσης της μέχρι και την αναβάθμιση της σε δεύτερη κατηγορία το 2017.
* Γ.Σ. Όπεν Καπ (ΓΣΟΚ) – Η διοργάνωση κυπέλλου του Αμερικανικού ποδοσφαίρου, με πρώτη διοργάνωση το 1914.
* ΚΟΝΚΑΚΑΦ Τσάμπιονς Λιγκ (ΚΤΣΛ) – Η κύρια διασυλλογική οργάνωση του ποδοσφαίρου στην Βόρεια Αμερική από το 1962. Ονομαζόταν Κύπελλο Πρωταθλητριών 2008.

;Χρώματα και σύμβολα:

;Στατιστικά σε διοργάνωση
* Σεζόν = Χρονολογία της σεζόν
* Κατ. = Κατηγορία/Επίπεδο στην "πυραμίδα" του Αμερικανικού ποδοσφαίρου
* Πρωτάθλημα = Όνομα πρωταθλήματος
* Περ. = Όνομα περιφέρειας
* Πκτ. = Αριθμός παιχνιδιών
* Ν = Νίκες
* Η = Ήττες
* Ι = Ισοπαλίες
* ΓΚ.Υ. = Γκολ υπέρ
* ΓΚ.Κ. = Γκολ κατά
* Δ.ΓΚ. = Διαφορά γκολ
* Βαθ. = Βαθμοί
* Β.Α.Π. = Βαθμοί ανά παιχνίδι
* Θ.Περ. = Θέση στην περιφέρεια
* Σύνολο = Θέση στο πρωτάθλημα

;Στατιστικά κυπέλλου
* ΔΕ = Δεν συμμετείχε
* ΔΠ = Δεν προκρίθηκε
* ΔΔ = Η διοργάνωση ακυρώθηκε ή δεν διεξήχθη
* ΠΓ = Προκριματικός γύρος
* ΠΡ.Γ. = Προκαταρκτικός γύρος
* ΦΟ = Φάση των ομίλων
* Γ1 = 1ος γύρος
* Γ2 = 2ος γύρος
* Γ3 = 3ος γύρος
* Γ4 = 4ος γύρος
* Γ5 = 5ος γύρος
* Γ.16 = Γύρος των 16
* ΠΡ = Προημιτελικά
* ΗΜ = Ημιτελικά
* Τ = Τελικός
* Φ = Φιναλίστ
* Ν = Νικητές

### Αποτελέσματα άνα σεζόν

1. Η **Μέση προσέλευση** περιλαμβάνει μόνο τα στατιστικά του πρωταθλήματος.
2. Οι **Κορυφαίοι σκόρερ(ς)** περιλαμβάνουν όλα τα γκολ από παιχνίδια για Πρωτάθλημα, Πλέι-οφ, Γ.Σ. Όπεν Καπ, MLS is Back Tournament, Λιγκς Καπ, ΚΟΝΚΑΚΑΦ Τσάμπιονς Λιγκ και Παγκόσμιο Κύπελλο Συλλόγων.

## Τίτλοι
*** Λιγκς Καπ **
**Φιναλίστ (1): 2023
***[[MLS Cup Playoffs]]**
**Συμμετοχές (3): 2020, 2021, 2022

## Στατιστικά παικτών
* MLS = Μέιτζορ Λιγκ Σόκερ
* ΠΟ = MLS Cup Playoffs
* ΟΚ = Γ.Σ. Όπεν Καπ
* ΛΚ = Λιγκς Καπ
* ΚΤΣΛ = ΚΟΝΚΑΚΑΦ Τσάμπιονς Λιγκ

Τα στατιστικά περιλαμβάνουν όλους τους αγώνες από την είσοδο της Νάσσβιλ ΣΚ στο MLS το 2020. Οι τωρινοί παίκτες που βρίσκονται στην ομάδα του συλλόγου έχουν χαρακτηριστεί με **έντονα γράμματα**.

### Περισσότερες εμφανίσεις

### Κορυφαίοι σκόρερ

## Σημειώσεις

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ποδοσφαιρικές ομάδες ΗΠΑ
Κατηγορία:Ιδρύσεις ποδοσφαιρικών ομάδων το 2016